देखने में आया है कि शहर से निकलने वाले कचरे में बड़ी मात्रा में डिस्पोजेबल और प्लास्टिक गिलास का कचरा निकलता है। लक्ष्य है कि अगले एक-डेढ़ महीने में इस तरह के कचरे पर काफी हद तक रोक लगाई जाए। शुरुआत कुछ व्यावसायिक इलाकों से की गई है और जल्द ही अन्य इलाकों में इस दिशा में जनजागरूकता लाई जाएगी। सात-आठ दुकानदारों ने निगम का कहना मानते हुए चीनी मिट्टी और स्टील के कप रखना शुरू किए हैं। महापौर मालिनी गौड़ के हाथों उन्हें सम्मानित किया जाएगा। - आशीष सिंह, निगमायुक्त